ועדת הכספים, כנסת 20, פרוטוקול מספר 904, 2018-01-01 11:30

משה גפני: אני פותח את ישיבת ועדת הכספים.

משה גפני: על סדר היום הצעת חוק לתיקון פקודת מס הכנסה (מס' 220), התשע"ח-2017, חברות בית – דיון מחדש לגבי פרק הזמן לשומה של חברת בית ובעניין הגדרת בעל מניות כיחיד בסעיף 3(ט1) לפקודת מס הכנסה.

משה גפני: אני אסביר לחברים על מה מדובר.

משה גפני: היה דיון כאן האם חברות הארנק חלות, כפי שאנחנו הבנו, רק על יחידים ולא על חברות.

משה גפני: אנחנו סברנו – אני על כל פנים אומר באופן ברור וחד משמעי – שזה חל רק על יחידים.

משה גפני: זה לא היה בנוסח.

משה גפני: אני ביקשתי לשבת עם הלשכות והלשכות טוענות שזה נשמט .

משה גפני: לא משנה, נעזוב את מה שהיה.

משה גפני: נפגשתי עם מנהל רשות המסים ואנשי רשות המסים וסוכם שאנחנו נתקן אתל החוק.

משה גפני: אני לא רציתי לתקן את החוק.

משה גפני: חשבתי שזה גדול מדי.

משה גפני: אני חשבתי שפרשנות שלכם מספיקה אבל אני הבנתי אחרי כן את הרציונל שעומד מאחורי הבקשה שלכם.

משה גפני: אם תעשו פרשנות, זה יכול להתרחב לכל מיני מקומות ואתם לא רוצים את ההתרחבות הזאת.

משה גפני: לכן אמרתם שנתקן את החוק.

משה גפני: את זה אני רוצה לעשות עכשיו.

משה גפני: קודם כל אני מבקש להצביע על הרביזיה.

<אייל לב ארי: רביזיה על שני הנושאים.

משה גפני: כן.

<אייל לב ארי: רביזיה על פרק הזמן על שומה ועל הגדרה.

<ג'ק בלנגה: גם נושא התחולה בחברות בית.

מיקי לוי: הוא עדיין בחברות ארנק.

משה גפני: אני הולך לתקן את החוק וזהו.

משה גפני: אני לא פותח את הדיון מחדש.

<ג'ק בלנגה: אבל החברות כרגע בחברות בית כתובה לא טוב.

מיקי לוי: אם נשנה את זה, שלושים ימים לא יספיקו.

משה גפני: ביקשת.

משה גפני: אין לנו אפשרות, גם חוקית אין לנו אפשרות.

משה גפני: זה לא על סדר היום.

משה גפני: אבל אפילו אם כן היה, אנחנו לא יכולים.

מיקי לוי: הוא אומר שמכיוון שלא התחילו לטפל וגם אין כאן עניין של קטנוניות, אם כבר מתקנים, במקום שלושים ימים – שישים ימים.

מיקי לוי: זה קריטי?

<ג'ק בלנגה: זה מוסכם על רשות המסים.

מיקי לוי: זה לא קריטי.

<גיא גולדמן: אנחנו לא עושים באופן דווקני יום כאן וחצי יום שם.

מיקי לוי: אבל תקשיב גיא, כשאתה אומר דווקני, הם מבינים שרואה חשבון שבא אליך יום אחרי, אתה לא עושה לו מזה עניין.

מיקי לוי: אבל אם בחוק שלושים ימים והוא יבוא 15 ימים אחרי, אתה תעשה לו עניין.

מיקי לוי: לכן הדרישה שלי היא לשישים ימים.

משה גפני: מיקי, זה לא על סדר היום.

משה גפני: אני לא יכול לדון בזה.

משה גפני: זה לא מופיע.

מיקי לוי: אם אתה משנה את החוק, תשנה.

משה גפני: אבל זה לא מופיע על סדר היום.

מיקי לוי: אז אני מגיש רביזיה.

משה גפני: אי אפשר להגיש רביזיה פעמיים.

מיקי לוי: לא.

מיקי לוי: בתיקון, אני אגיש רביזיה.

מיקי לוי: אז יהיו שישים ימים.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד הרביזיה – פה אחד

משה גפני: הרביזיה התקבלה.

משה גפני: אנחנו חוזרים רק למה שמופיע כאן.

משה גפני: אני מבקש להקריא את הנוסח שאנחנו נכניס, שהיה מוסכם עם רשות המסים.

<אייל לב ארי: נתחיל מהעניין הטכני.

<אייל לב ארי: נושא קביעת השומה והשגה וערעור.

<אייל לב ארי: נקבע בנוסח שעליו הצביעה הוועדה שניתן לקבוע את השומה או לתקנה תוך 18 חודשים מתום שנת המס.

<אייל לב ארי: הדבר הזה בעצם הסתמך על ישיבה שהייתה ביולי בוועדה.

<אייל לב ארי: זה התחיל מהצעה שיש פרק זמן של שנה והלשכות ביקשו שנתיים.

<אייל לב ארי: בעצם הפוך, זמן שנתיים והלשכות ביקשו לקצר את זה לשנה.

<אייל לב ארי: בסוף אמר היושב ראש בצורה חותכת שנה וחצי.

<אייל לב ארי: בהמשך כיוון שעוד הייתה מחלוקת, הצעת פשרה.

<אייל לב ארי: ביקשת שהלשכות ידברו ביניהם וכנראה לא היה שיח בעניין הזה ולא הייתה הסכמה.

<אייל לב ארי: לפיכך זה היה צריך לחזור בחזרה לשנתיים ולא ל-18 חודשים.

<אייל לב ארי: עדיין הוועדה הצביעה על 18 חודשים.

<אייל לב ארי: לכן הוועדה צריכה להחליט עכשיו פוזיטיבית האם אלה שנתיים או שנה וחצי.

משה גפני: לפני שאנחנו עוברים לדברים אחרים שאני לא יודע בדיוק, קודם כל, את מה שסיכמנו, אני מבקש קודם כל לומר.

משה גפני: מה סוכם לגבי יחידים וחברות.

<אייל לב ארי: אתה רוצה לעבור קודם לארנק?

משה גפני: קודם כל בוא נגמור עם מה שסוכם.

משה גפני: אנחנו הרי לא הולכים לשום מקום אלא אם כן יצביעו פתאום על חוק המרכולים, וזה לא הולך לקרות עכשיו.

מיקי לוי: זה לא יהיה היום.

משה גפני: זה לא יהיה עכשיו.

משה גפני: היום או לא היום, זה עוד דבר.

<אייל לב ארי: הצעה לגבי תיקון של סעיף 3ט1, לתקן את ההגדרה בעל מניות מהותי.

<אייל לב ארי: להחריג ממנה חברות שאינן תאגיד שקוף.

<אייל לב ארי: למעשה, לפי ההגדרה, זה יכלול יחידים ותאגידים שקופים כהגדרתם בפסקה (9).

<אייל לב ארי: לגבי סעיף התחילה, יש שני ענייניים.

משה גפני: רגע.

משה גפני: קודם כל, זה מה שמוסכם עליכם.

משה גפני: זה מה שאתם הצעתם.

<גיא גולדמן: כן.

<גיא גולדמן: זאת הצעה שלנו.

<אייל לב ארי: לגבי סעיף התחילה, התחילה בעצם של תיקון ההגדרה יהיה ב-1 בינואר 2017, בעצם בתחילת חוק ההסדרים הקודם וגם מבקשת רשות המסים לבוא ולקבוע סעיף שמירת דינים, שאין באמור בתיקון של ההגדרה בעל מניות מהותי כדי לפגוע בדין החל לפני מועד תחילתו של התיקון - זאת אומרת, התקופה שקדמה ל-1 בינואר 2017 - על משיכת כספים מחברה על ידי חברה שהיא בעל מניות מהותי כהגדרתו בסעיף 88 לפקודה או על העמדת נכס לשימושה.

<לאה טבע עכו: בעיקרון התיקון המוצע נשמע בסדר אלא שיש עדיין מספר בעיות שאנחנו רוצים לבקש הבהרה מרשות המסים ולוודא שזה לא חל.

<לאה טבע עכו: כרגע בתיקון המוצע, בסעיף חוק, מדובר על משיכה מחברה, שמשיכה מחברה היא משיכה של כספים מחברה על ידי בעל מניות מהותי או קרובו.

<לאה טבע עכו: מכיוון שהגדרת קרובו מאוד רחבה, נוצר מצב שלמעשה אם יש לי בחברה בעל מניות מהותי שזה מישהו שמחזיק מעל עשרה אחוזים, אנחנו נופלים כאן לסעיף כי קרובו זה כל החברות שבשליטתו ואז כל הפעילות של החברות מתחת, כל החברות בשליטתו, כביכול נכנסות לסעיף ולא זאת הכוונה.

<לאה טבע עכו: אבקש הבהרה מרשות המסים שאכן לא זאת הכוונה כאן.

<לאה טבע עכו: במצב השני זה מצב שיש לנו חברה זרה שמחזיקה מתחתיה את כל התאגידים השקופים, שזה אומר LLC זרות, שותפויות זרות, ו-LLC זר אחד נתן הלוואה ל-LLC זר שני.

<לאה טבע עכו: זאת אומרת, בין שתי אחיות מעליהן יש חברה זרה.

<לאה טבע עכו: גם כאן כביכול לפי לשון החוק, אנחנו נופלים ולא זאת הכוונה מאחר ואנחנו לא יכולים למסות כאן.

<רולנד עם שלם: לגבי שתי הבקשות להבהרות.

<רולנד עם שלם: התיקון המוצע כרגע הוא שבעל מהותי יהיה רק יחיד למעט חברה.

<רולנד עם שלם: אם החברה היא שקופה, אנחנו חוזרים לעניין של היחיד.

<רולנד עם שלם: לכן אנחנו מבחינתנו, יש ליישם את הסעיף ולהפעיל אותו כאשר יחיד מושך או חברה שקופה של היחיד מושך או מצב בו החברה שמוחזקת על ידי היחיד באופן ישיר, היא לוקחת הלוואה מחברה קשורה לאותו יחיד ואז השאלה של האם סעיף (9) כן חל או לא חל, האם יש תכלית כלכלית, כן או לא.

<רולנד עם שלם: כלומר, ברמה של חברה מתחת לחברה של היחיד – כלומר, אם יש לנו יחיד שמחזיק בחברה א' וחברה א' היא לא שקופה וחברה א' מחזיקה בחברות למטה, כל מה שקורה למטה מתחת לחברה א', מבחינתנו הסעיף לא חל.

<רולנד עם שלם: כל ההלוואות שבין החברות למטה, מתחת לחברה א' המוחזקת על ידי יחיד, הסעיף לא חל.

<רולנד עם שלם: אני חושב שזה עונה לבקשה שלכם.

<לאה טבע עכו: מבחינתנו זה בסדר גמור.

משה גפני: לא היית צריכה להגיד את זה.

משה גפני: אני הבנתי שזה בסדר.

משה גפני: ביקשת וקיבלת.

מיקי לוי: יש לך פרוטוקול.

מיקי לוי: את יכולה להסתמך עליו.

מיקי לוי: קחי אותו אתך.

<ג'ק בלנגה: אדוני, עדיין הגדרה של קרוב היא מאוד רחבה ורצוי לצמצם אותה ולהפנות רק לפסקה (1) ו-(2) ו-(88) כי אחרת הפרשנות עדיין תהיה מאוד מאוד רחבה.

<ג'ק בלנגה: זו נקודה אחת שכן חייבים לתקן אותה.

<ג'ק בלנגה: נקודה שנייה שאנחנו מבקשים.

<ג'ק בלנגה: מאחר שיש פרשנות מאוד יצירתית בעקבות חקיקת החוק הזה, אנחנו מבקשים שבתאגיד שקוף בפסקה (9), שהוא יהיה שקוף למה הכנסה ישראלי.

<ג'ק בלנגה: זאת אומרת, שקוף לעניין פקודת מס הכנסה.

<ג'ק בלנגה: אז זה יפתור את הבעיות הבינלאומיות האחרות.

<רולנד עם שלם: אנחנו לא מסכימים לשתי הבקשות של ג'ק.

<רולנד עם שלם: בדרך כלל אני נענה לבקשותיו.

<רולנד עם שלם: הבקשה הראשונה, אני חושב שמה שאמרתי קודם פותר את הבעיה באופן גורף.

<רולנד עם שלם: אם אני מצמצם גם את ההגדרה של קרוב, אני יכול למצוא את עצמי עם סעיף (9) שהוא לא רלוונטי בכלל.

<רולנד עם שלם: לגבי הדבר השני, תאגיד שקוף כמו שמוגדר כרגע בסעיף (9), אני חושב שמה שאנחנו עושים כרגע, התיקון שאנחנו מציעים, לרבות ההבהרה שנתתי קודם, זה עושה סדר ושקט תעשייתי בכל הגזרות.

<ג'ק בלנגה: זאת לא הייתה הכוונה בתאגיד שקוף.

<ג'ק בלנגה: חד משמעית, את חוקק (9), הייתה כוונה לחברות בית ומשפחתיות, ובטח לא תאגיד שלכאורה שקוף במדינה זרה.

<ג'ק בלנגה: אני לא מבין מה כל כך קשה כרגע כי זה מתאים למה שאמרת קודם שאם יש תאגיד ויש תאגידים מתחתיו, אתה לא תמסה הלוואות ביניהם גם אם הם שקופים.

<ג'ק בלנגה: אבל כרגע זה לא הנוסח.

<ג'ק בלנגה: אז מה הבעיה להגיד תאגיד שקוף לעניין פקודת מס הכנסה?

<רולנד עם שלם: ההבהרה היא בכלל על תחולת הסעיף.

<רולנד עם שלם: מה שנתתי קודם, זה יותר גדול מ-(9).

<ג'ק בלנגה: אני מביו, אבל למה לא להגיד תאגיד שקוף?

<ג'ק בלנגה: כרגע יש כאן בתיקון הפניה ל-(9).

<רולנד עם שלם: ההפניה היא ל-(9) כי זה המקום היחיד שמופיע בו תאגיד שקוף.

<ג'ק בלנגה: אפשר לומר תאגיד שקוף כהוראתו ב-(9), שהוא שקוף לדיני ישראל.

<גיא גולדמן: אדוני, פעם ראשונה שמענו את ההערה הזאת.

משה גפני: אני רוצה לומר לך מבחינת העבודה שלי.

משה גפני: כאשר רשות המסים חוזרת עם תשובה חיובית על מה שאתם טענתם כל הזמן, בצדק, קשה לי עכשיו לנהל אתם משא ומתן על דברים נוספים.

משה גפני: אם רולנד מסכים, אז טוב.

משה גפני: אם הוא לא מסכים, יש לנו בעיה.

משה גפני: אתה מבין מה אני אומר?

משה גפני: אני הגעתי אתם להסכמה.

משה גפני: אתה דרשת את זה.

<ג'ק בלנגה: אני דיברתי בארבע עיניים עם רולנד והוא שמע אותי.

<ג'ק בלנגה: אני לא יודע מה התגובה שלו.

משה גפני: שמעת אותי?

<רולנד עם שלם: שמעתי.

משה גפני: כל הכבוד.

משה גפני: אז אתה מסכים?

<רולנד עם שלם: לא.

מיקי לוי: אבל על השישים ימים אתה מסכים?

<ג'ק בלנגה: זה סעיף שחייבים לדבר עליו.

<רולנד עם שלם: לא.

<רולנד עם שלם: אנחנו לא שם.

<רולנד עם שלם: אנחנו כרגע בארנק.

<רולנד עם שלם: אני חושב שניתנה הבהרה.

משה גפני: אתה מסכים או לא מסכים?

<רולנד עם שלם: לתיקון הנוסף, לא.

משה גפני: אם אתה לא מסכים, אני עובר הלאה.

<רולנד עם שלם: לתיקון הנוסף, לא.

<מיכל קורן: אדוני, האם אפשר לחזור על ההבהרה?

משה גפני: כתוב בפרוטוקול.

מיקי לוי: קחי עותק.

מיקי לוי: תהיה לך אסמכתא כתובה.

<ג'ק בלנגה: כרגע תצא פרשנות.

<ג'ק בלנגה: עוד חודש נחזור לאותה בעיה, אבל בסדר.

<ג'ק בלנגה: אנחנו נחזור לאותה פרשנות.

<ג'ק בלנגה: אחר הצהרים אני אשלח לך מסמך ותראה שכל החברות בפנים ולא השתנה כלום, אבל בסדר.

משה גפני: אתה מכיר את כללי המשחק.

<ג'ק בלנגה: כן, אני מכיר.

משה גפני: מה שהם הסכימו, הם הסכימו.

משה גפני: מה יש לנו עוד?

<ג'ק בלנגה: לגבי חברות בית, אפשר דקה אדוני?

משה גפני: בבקשה.

<ג'ק בלנגה: חברות בית.

<ג'ק בלנגה: סעיף התחולה כרגע בחברות בית שלכאורה אושר על ידי הוועדה וביקשת לא לחזור אליו, כרגע הוא לא מאפשר לחברות שטרם הגישו את הדוחות של 2016 ו-2017 לבקש להיות חברות בית.

<ג'ק בלנגה: פשוט ביטלתם את החוק לחברות בית בשנים 2016 ו-2017.

<ג'ק בלנגה: זה הנוסח המוצע שביקשתי לפתוח אותו ולדון בו מחדש.

<ג'ק בלנגה: אם החוק יאושר היום סופית, חברות לא יוכלו לבקש לא לשנת 2016 ולא לשנת 2017 להיות חברות בית.

משה גפני: למה?

<ג'ק בלנגה: כי זה הנוסח שכתוב כרגע בחוק.

משה גפני: לא, למה בנוסח זה יוצא שהן לא יכולות לבקש?

<ג'ק בלנגה: כי כתוב שחברה שהגישה דוח כבר וביקשה, היא יכולה וחצי מהחברות הגישו ל-2016, כמעט חצי מהחברות עדיין לא הגישו.

<ג'ק בלנגה: ל-2017 עוד אף אחד לא הגיש כי השנה הסתיימה רק אתמול והנוסח כרגע אומר שמי שטרם הגיש דוח, יוכל לבקש רק משנת 2018 בהודעה שימסור תוך שלושים ימים.

<ג'ק בלנגה: לכן היום 2017 נחסמה לחלוטין וחצי 2016, ואני מניח שזאת לא הייתה הכוונה שלכם.

<גיא גולדמן: אנחנו יכולים לתת לחברות על 2017 ו-2016.

<גיא גולדמן: מי שלא הגיש דוח מכוח הסעיף הקיים, אמרנו את זה גם לג'ק אתמול כשהוא פנה אלינו במסגרת החוק הזה.

<ג'ק בלנגה: הם מסכימים להצעה לתקן את החוק כהוראת מעבר.

<גיא גולדמן: לא.

<גיא גולדמן: אנחנו מאשרים שאנחנו ניתן את זה.

<גיא גולדמן: חברה שלא דיווחה עדיין על 2017 - - -

<שגית אפיק: אם אתם מסכימים לתת את זה, נתקן את זה בחוק.

<שגית אפיק: מה זה משנה?

<שגית אפיק: למה צריך שזה יהיה בהתנדבות שלכם?

משה גפני: אם בהסכמה, עדיף לתקן.

משה גפני: אני למדתי מכם בישיבה הקודמת, אני דווקא אעשה בזה שימוש כי אני חושב שזה נכון מה שאתם אומרים, שעדיף לתקן את החוק כך שלא תהיינה פרשנויות על כל מיני דברים אחרים שאחרי כן תעמדו בפני אנשים שיתחילו להתווכח אתכם.

משה גפני: זה בסדר.

משה גפני: אני דווקא אהבתי את האמירה הזאת שלכם.

משה גפני: אני חושב שאם אתם מסכימים, צריך לתקן את החוק.

<ג'ק בלנגה: אחרי שאתלה מדבר, אני מבקש שוב.

<ג'ק בלנגה: אני רק רוצה להבהיר, אם הם מסכימים, את הנוסח אותו אנחנו מציעים.

<שגית אפיק: בוא נשמע את הנוסח שגיא מציע ואתה תראה אם יש לך מה להעיר.

<גיא גולדמן: סעיף קטן (5), בסעיף 5ב, הוראת המעבר.

<גיא גולדמן: חברה שהתאגדה לפני יום התחילה ובדוח האחרון שהגישה לפי סעיף 131 לא ביקשה כי יחולו עליה הוראות סעיף 64 הקודם, יתקיימו לגביה התנאים המנויים בסעיף 64(ב) החדש, רשאית להגיש בקשה כאמור בתוך שלושים ימים מיום התחילה ויראו אותה כחברת בית ביום ההודעה.

<גיא גולדמן: חברה שעוד לא הגישה דוח ל-2017 ותגיש ותרצה ליהנות מהתנאים של חברת בית תחת 64(ב) החדש - - -

<ג'ק בלנגה: זה לא החדש.

משה גפני: אתם הבנתם?

<שגית אפיק: הבנו אבל זה לא מה שג'ק מתכוון אליו.

<ג'ק בלנגה: צריך לנסח כך שיתאפשר ל-2016 ו-2017, מי שיגיש תוך שישים ימים כמו שמיקי ביקש, לאפשר לו להיכנס ל-2016 ול-2017 בהודעה לפי הדין הקודם.

<ג'ק בלנגה: לגבי 2018, לפי הדין החדש.

<ג'ק בלנגה: לנסח את זה, זה לוקח דקה.

משה גפני: לפני שישים הימים.

משה גפני: הם מבקשים לפי הדין הישן.

משה גפני: גם אצלנו אומרים את זה.

<גיא גולדמן: קודם כל צריך לבדוק אם הייתה חברת בית ב-2017.

<קריאה: היא לא הגישה דוח בכלל.

<שגית אפיק: אם לא הייתה חברה, זה לא נכנס להוראות מעבר.

<גיא גולדמן: אין התנגדות שחברה שהייתה ב-2017, עמדה בהגדרה הישנה של חברה בית, פשוט לא הספיקה לדווח על זה, תהנה גם היא מהמעמד הישן.

<שגית אפיק: יחול עליה המעמד הישן לעניין 2016 ו-2017 ומ-2018 יחול עליה הדין החדש.

<גיא גולדמן: המעמד הישן, זה סעיף קטן (א).

<שגית אפיק: נכון.

<גיא גולדמן: בלבד שהייתה חברת בית לפי המעמד הישן - - -

<שגית אפיק: אבל גם אם לא הגישה.

<גיא גולדמן: עכשיו היא צריכה להודיע.

<ג'ק בלנגה: עכשיו היא מודיעה.

<גיא גולדמן: התנאי שהיא תהיה באמת חברת בית לפי המעמד הישן ב-2017.

<ג'ק בלנגה: ברור.

<ג'ק בלנגה: או 2016.

<גיא גולדמן: לא קשור 2016 צריך שהיא תהיה ב-2017 חברת בית.

<ג'ק בלנגה: או 2016 כי היא עוד לא הגישה את הדוח ל-2016.

<גיא גולדמן: אם ב-2017 היא לא חברת בית, דינה כדין כל אחת.

<שגית אפיק: יש מצב שהיא הייתה ב-2016 והיא לא ב-2017?

<ג'ק בלנגה: ברור.

<ג'ק בלנגה: יש מצב.

<ג'ק בלנגה: עשתה עסקת רווח הון ב-2016.

<שגית אפיק: כאן הוויכוח.

<קריאה: אין שום ועיכוח.

<שגית אפיק: לכן הוא לא מסכים.

<ג'ק בלנגה: חמישים אחוזים מהדוחות לא הוגשו.

<שגית אפיק: הוא אומר שאם היא הייתה ב-2016 והיא לא הייתה ב-2017, הוא לא רוצה לתת לה.

<ג'ק בלנגה: אני אתן לך דוגמה.

<ג'ק בלנגה: חברה מכרה מקרקעין ב-2016 והיא חברת בית.

<ג'ק בלנגה: ב-2017 התפרקה ולא קיימת.

<ג'ק בלנגה: מה דינה עכשיו?

<ג'ק בלנגה: היא עוד לא הגישה את הדוח.

<ג'ק בלנגה: מה דינה עכשיו?

<שגית אפיק: היא זכאית לדין הישן.

<ג'ק בלנגה: אז אני לא מבין מה זה משנה.

<שגית אפיק: גיא, חברה שב-2017 לא קיימת, לכן היא לא חברת בית.

<גיא גולדמן: חברה חדשה תקום ותהיה.

<גיא גולדמן: אם היא לא קיימת ב-201 - - -

משה גפני: היא מוסרת דוח על 2016.

משה גפני: ב-2016 היא הייתה חברת בית.

<גיא גולדמן: ב-2016 היה לנו חוק אחר.

משה גפני: אז זה לפיט החוק הישן.

<גיא גולדמן: לחוק הזה אין תחולה רטרואקטיבית.

משה גפני: אם כן, זה לפי החוק הישן.

<גיא גולדמן: כן.

<גיא גולדמן: בוודאי.

<ג'ק בלנגה: אז תאפשר לו.

משה גפני: הצלחתם כבר לבלבל אותי לגמרי.

משה גפני: המציאות היא שב-2017 היא לא הייתה חברת בית.

משה גפני: ב-2016 היא הייתה.

משה גפני: עדיין לא הגישה דוח.

משה גפני: עכשיו היא הולכת להגיש דוח.

משה גפני: לפי איזה דין היא הולכת להגיש דוח?

משה גפני: אומר גיא, ורולנד הנהן בראשו, שמגישים לפי הדין הישן.

<קריאה: שיהיה כתוב לפי הדין הישן.

משה גפני: יהיה כתוב.

<רולנד עם שלם: הנהון הראש היה לגבי שתייה שהוצעה לי.

משה גפני: אני רוצה לבקש ממך שתגיש בקשה שבשנת 2018 כולם יהיו פטורים מתשלום חס הכנסה וזה בגלל שכל מה שאתה מבקש, הם נענים בחיוב.

<קריאה: זאת שעת רצון.

מוסי רז: אז לא תהיה הכנסה וגם לא יהיו העברות תקציביות.

משה גפני: בדיוק.

משה גפני: נחסוך את זה לעצמנו.

<שגית אפיק: מה לגבי הרביזיה המרכזית בגללה פתחנו את הדיון, לגבי השנה וחצי או שנתיים.

<ג'ק בלנגה: אפשר בבקשה לסכם את הנקודה?

משה גפני: אני הייתי מציע לך לא לסכם כי עכשיו אפשר רק לגרוע.

משה גפני: אנחנו הבנו.

משה גפני: רשום בפרוטוקול.

משה גפני: הם הסכימו.

<קריאה: תסכם.

<ג'ק בלנגה: 2016 ו-2017, אפשר להגיש בקשה תוך שישים ימים לפי הדין הישן.

משה גפני: מי שהוא חברת בית.

<ג'ק בלנגה: מי שהוא חברת בית.

<גיא גולדמן: ב-2016, מי שהתקיים לגביו 2016 וב-2017, מי שהתקיים לגביו 2016.

<ג'ק בלנגה: ברור.

<ג'ק בלנגה: לגבי 2018 אפשר להגיש תוך שישים ימים, חברת בית, לפי הדין החדש.

משה גפני: יפה.

<גיא גולדמן: חשבנו להחליף שלושים ימים מיום התחילה לשלושים ימים מיום הפרסום.

<ג'ק בלנגה: אנחנו מבקשים שישים ימיים.

<ג'ק בלנגה: מיקי לוי ביקש שישים ימים.

משה גפני: אם אנחנו ב-2018, מה אתה רוצה שהוא יעשה?

<שגית אפיק: אתה נותן להם שישים ימים גם ב-2018?

<ג'ק בלנגה: שישים שנים אנחנו מחכים.

מיקי לוי: זה ממש לא עקרוני.

<גיא גולדמן: אין התנגדות.

משה גפני: עם כל הכבוד, אני רוצה לומר לך שכאשר אתה אומר אין התנגדות, אתה לא יכול לעשות תנועה כזאת.

משה גפני: אנחנו מסכימים.

<גיא גולדמן: בגלל שזה מצולם.

משה גפני: שישים ימים.

משה גפני: מה שביקשת.

משה גפני: כל הכבוד לך.

מיקי לוי: תודה רבה.

<שגית אפיק: הנה, אייל מקרי את הנוסח.

משה גפני: למה באתם נחמדים?

משה גפני: תמיד אתם נחמדים אבל למה באתם עם הסכמות חיוביות?

<ג'ק בלנגה: זאת שנת ח"י אדוני.

<ג'ק בלנגה: 2018.

<שגית אפיק: כי הם עשו טעות במקור.

<שגית אפיק: מתקנים אותה.

<אייל לב ארי: אם כך, הנוסח של סעיף קטן (5)(ב).

<אייל לב ארי: חברה שהתאגדה לפני יום התחילה, הדוח האחרון שהיא הגישה לפי סעיף 131 לפקודה ערב יום התחילה לא ביקשה כי יחולו הוראות סעיף 64 הקודם – היא בעצם לא הגישה - טרם הגישה דוח לשנים 2016 ו-2017 ועמדה בהוראות סעיף 64 הקודם - - -

<ג'ק בלנגה: 2016 או 2017.

<אייל לב ארי: 2016 או 2017.

<גיא גולדמן: זה לא 64 הקודם.

<גיא גולדמן: זה כמו שעשינו ב-(א) למעט (2), (3) ו-(5).

<אייל לב ארי: בסדר.

<אייל לב ארי: סעיף 64 הקודם לענייני פסקאות (2) - - -

<גיא גולדמן: סעיף 64(ב)זה החדש, למעט פסקאות (2), (3) ו-(5).

<גיא גולדמן: היא לא תצטרך לעמוד.

<אייל לב ארי: נכון.

<אייל לב ארי: בסדר.

<אייל לב ארי: למעט הוראות סעיף 64ב(2), (3) ו-(5) החדש, תוכל להודיע תוך שישים ימים מיום התחילה שהתקיים לגביה לאותן שניים סעיף 64 הישן.

<גיא גולדמן: למעט (2), (3) ו-(5).

<גיא גולדמן: כמו סעיף קטן (א).

<ג'ק בלנגה: הישן.

<ג'ק בלנגה: רולנד, הסכמת כבר קודם.

<רולנד עם שלם: ההפניה היא לא לישן.

<רולנד עם שלם: ההפניה היא לחדש למעט התנאים החדשים בחדש.

<ג'ק בלנגה: יש בעיה עם זה.

<ג'ק בלנגה: אנחנו מבקשים את הנוסח הישן.

<ג'ק בלנגה: הסכמת כבר קודם.

<רולנד עם שלם: אבל הסעיף לא חל.

<רולנד עם שלם: הסעיף הישן לא חל עליהם.

<רולנד עם שלם: רק העמידה בתנאי לעניין הסעיף הישן.

<רולנד עם שלם: לוקחים את החדש, מורידים את התנאים החדשים ואז אתה נופל לתנאים הישנים.

<ג'ק בלנגה: מה הבעיה ב-2016 ו-2017, שאני אעמוד בנוסח הישן כאילו אין את הנוסח החדש?

<צבי פרידמן: אני רוצה למקד.

<צבי פרידמן: הייתה חברה רגילה, נגיד ב-2015 הפכה לחברת בית.

<צבי פרידמן: נגיד ב-2014 חברה רגילה והפכה להיות חברת בית.

<צבי פרידמן: דרך אגב, חברת בית צריך כל שנה להודיע, אבל הפרקטיקה היא שהיא מודיעה פעם אחת וכולי.

<צבי פרידמן: היא הפכה לחברת בית.

<צבי פרידמן: מיום ההתאגדות שלה היא לא חברת בית.

<צבי פרידמן: היא רק התחילה מאמצע החיים שלה.

<צבי פרידמן: לפי הדין החדש, היא לא תוכל להיות חברת בית אבל אנחנו רוצים ש-2016 ו-2017 היא כן תהיה חברת בית.

<גיא גולדמן: זה מה שאמרנו.

<רולנד עם שלם: דרך אגב, בשנת 2016 ו-2017 חל הדין הישן בכל מקרה.

<רולנד עם שלם: לא חל הסעיף החדש.

<צבי פרידמן: נכון.

<צבי פרידמן: היא עדיין לא הגישה דוח.

<רולנד עם שלם: אין בעיה.

<רולנד עם שלם: את זה אמרנו.

<רולנד עם שלם: ההפניה היא לסעיף החדש למעט התנאים החדשים.

<ג'ק בלנגה: למה לא להפנות לישן?

<ג'ק בלנגה: למה ההתעקשות להפנות לחדש?

<רולנד עם שלם: כי אין שום תנאי בישן.

<ג'ק בלנגה: אז מה שיש בישן.

<רולנד עם שלם: לא.

<רולנד עם שלם: אמרנו, כמו שעשינו ב-(א).

<רולנד עם שלם: , תסתכל על (א).

<קריאה: בחדש יש הוראה מיום ההתאגדות והיא לא עומדת בזה.

<צבי פרידמן: זה ברור.

<צבי פרידמן: זה אנחנו פותרים.

<קריאה: איך תפתור?

<קריאה: תכתוב למעט יום ההתאגדות.

<רולנד עם שלם: יש כרגע נוסח ב-(א).

<רולנד עם שלם: אם יש לכם את הנוסח המקורי, שם אנחנו מפנים לחדש למעט התנאים החדשים בו שהיא לא יכולה לעמוד בהם כמו התאגדות, כמו מספר בעלי המניות וכולי.

<אייל לב ארי: ההתאגדות, זה זמן ההודעה.

<אייל לב ארי: צריך להתגבר על זה.

<אייל לב ארי: צריך להתחיל את הרישא ולא להוריד אותה.

<אייל לב ארי: על אף האמור בסעיף 64(ב)(7) שזה בעצם פרק הזמן שצריך לבוא ולהודיע תוך שלושה חודשים.

<אייל לב ארי: צריך להשאיר את זה הרישא.

<רולנד עם שלם: נכון.

<אייל לב ארי: אז יהיה אפשר לקשור את זה ל-64.

<אייל לב ארי: להכניס את ה-64 החדש למעט (2), (3) ו-(5).

<ג'ק בלנגה: ולמעט תאגיד שקוף בחוץ לארץ.

<ג'ק בלנגה: אני אסביר.

<ג'ק בלנגה: כרגע הנוסח החדש קובע שרק אם אתה תאגיד שקוף לישראל, חברת הבית חלות עליך.

<ג'ק בלנגה: הנוסח הישן אפשר גם תאגיד שהוא לא שקוף לישראל.

<ג'ק בלנגה: אני לא מסכים לזה.

<ג'ק בלנגה: זה לא בסדר כרגע לחסום את 2016 ואת 2017 מלהיכנס לחוק.

<ג'ק בלנגה: אני מבקש שעדיין תהיה הפניה לדין הישן כי יש כאן סגירה של כל החברות האלה שהן לא יוכלו להיכנס אחר כך.

<ג'ק בלנגה: זה לא מה שראוי שיחוקק כרגע.

<ג'ק בלנגה: כרגע, לפי הנוסח החדש, LLC בארצות הברית לא תוכל לבקש בית.

<רולנד עם שלם: אתה מדבר על 2016, 2017 או 2018?

<ג'ק בלנגה: על 2016 ו-2017.

<רולנד עם שלם: למה?

<רולנד עם שלם: אם אנחנו מורידים את התנאים הרלוונטיים?

<ג'ק בלנגה: אם אתה תוריד גם את תאגיד שקוף.

<רולנד עם שלם: זה אחד התנאים שאנחנו מורידים.

<ג'ק בלנגה: אתה מוריד את תאגיד שקוף?

<רולנד עם שלם: תסתכל רגע.

משה גפני: מה נהיה כאן, כולל?

משה גפני: אפשר לסיים את העניין הזה?

משה גפני: בואו נסיים.

משה גפני: מה נשאר לנו?

<ג'ק בלנגה: בוא נפנה לישן וזהו.

<רולנד עם שלם: לא.

<ג'ק בלנגה: אז צריך להוריד תאגיד שקוף.

<ג'ק בלנגה: אם תוריד את השקוף, בסדר.

<רולנד עם שלם: בסדר.

<רולנד עם שלם: כן.

<אייל לב ארי: (2) יורד.

<אייל לב ארי: (1), גם אם לא מתקיימים בה התנאים של 64(ב)(1), (2) ו-(5), (1) מדבר על מספר בעלי המניות.

<אייל לב ארי: (2) מדבר על כך שאין בין בעלי המניות בחברה תאגיד שקוף.

<ג'ק בלנגה: וזה יורד?

<אייל לב ארי: כן.

<אייל לב ארי: יהיה בסוף נוסח כמו ב-(א).

<אייל לב ארי: גם אם לא מתקיימים בה התנאים שבסעיף 64(ב)(1), (2) ו-(5) החדש.

<ג'ק בלנגה: בסדר.

<ג'ק בלנגה: לגבי השנתיים אפשר להציע פשרה?

משה גפני: הוחלט על שנה וחצי.

משה גפני: למה צריך לחזור לזה?

<אייל לב ארי: סוכם על שנה וחצי אבל אחרי כמה שניות סוכם שישבו אתם.

<אייל לב ארי: לא ישבו.

<שגית אפיק: הם לא דיברו על השנה וחצי בישיבה ביניהם.

<ג'ק בלנגה: אני מציע פשרה.

<ג'ק בלנגה: אני מציע שנתיים מיום גביית השומה.

<רולנד עם שלם: לא.

<רולנד עם שלם: זו אותה בעיה מבחינתנו.

<רולנד עם שלם: אנחנו יודעים לעבוד על ה-31 בדצמבר בעולם השומות.

<ג'ק בלנגה: השגות יש לכם כל יום בשנה.

<רולנד עם שלם: נכון, אבל אם זה המאוחר מבין, אנחנו בדרך כלל נוחתים על ה-31 בדצמבר.

<ג'ק בלנגה: אני מציע פשרה נוספת.

<ג'ק בלנגה: עד תום שנת המס העוקבת.

<רולנד עם שלם: אז זה פחות.

<ג'ק בלנגה: למה?

<ג'ק בלנגה: אלה יכולות להיות גם שנתיים.

<ג'ק בלנגה: תום שנת המס העוקבת, אלה יכולים להיות עשרה חודשים ועוד שנה.

<רולנד עם שלם: אני לא מבין למה ההתעקשות.

<רולנד עם שלם: שנתיים מתום שנת המס, הכול בסדר.

<רולנד עם שלם: זה בסך הכול לעשות את ההתאמות של השומות.

<צבי פרידמן: אבל למה צריך שנתיים?

<צבי פרידמן: אתה רק עושה כאן אי ודאות של הנישומים.

<צבי פרידמן: אם זאת שומה לחברת הבית, לכל בעלי המניות.

<צבי פרידמן: למה שנתיים?

משה גפני: אפשר לעשות פשרה או אי אפשר?

<רולנד עם שלם: אני חושב שהם יסכימו לשנתיים.

<ג'ק בלנגה: השנתיים היה מוסכם מלכתחילה.

<ג'ק בלנגה: בסדר.

<צבי פרידמן: אנחנו רוצים גם להבהיר.

משה גפני: אם אתם נותנים להם משהו, אתם רוצים משהו?

<ג'ק בלנגה: כן.

<צבי פרידמן: רוצים להבהיר שתיקון השומה מתייחס רק לשומת חברת הבית.

<צבי פרידמן: הנוסח קובע לקבוע את שומתו של בעל המניות או לקיימה בהתאם לשומת חברת הבית.

<צבי פרידמן: שלא יבואו לומר שהתיקון רק שייך לשומת חברת הבית.

<צבי פרידמן: תיקון בהתאם לשומת חברת הבית צריך לחול גם על הרישא ולא רק על הסיפא.

<רולנד עם שלם: שנתיים.

<רולנד עם שלם: בסדר.

<ג'ק בלנגה: מה שצבי מציע זה לקבוע את שומתו של בעל המניות בקשר לחברת הבית.

<ג'ק בלנגה: שזה יהיה ברור.

<צבי פרידמן: ברור.

<צבי פרידמן: גם על הרישא וגם על הסיפא.

<ג'ק בלנגה: שלא ייווצר עכשיו מצב שעושים לו שומות על דברים אחרים.

<רולנד עם שלם: הסעיף הזה מאפשר רק שומה בעקבות השומה שנעשתה.

<צבי פרידמן: רק בגיל שומת חברת הבית.

<רולנד עם שלם: יכול להיות שיעשו לו שומות בהקשר אחר.

<ג'ק בלנגה: בזה אין בעיה, אבל לקבוע את שומתו של בעל המניות בקשר לחברת הבית.

<שגית אפיק: בקשר לחברת הבית.

<שגית אפיק: בסדר.

<רולנד עם שלם: כן.

<רולנד עם שלם: אני מאשר.

משה גפני: חברי הכנסת, אני הולך להצביע.

<שגית אפיק: תחילה.

<ג'ק בלנגה: שישים ימים מיום פרסום החוק.

משה גפני: כן.

משה גפני: נאמר.

<צבי פרידמן: כבוד היושב ראש, אני רוצה לומר שאנחנו מתנגדים לכל התיקון הזה וכל זאת למה?

<צבי פרידמן: הוועדה ישבה כאן מספר ישיבות - - -

משה גפני: נראה לי שאלה ליטאים.

משה גפני: אחרי שמקבלים הכול, אומרים אנחנו מתנגדים.

<צבי פרידמן: עוד מעט הופכים להיות דגל התורה.

משה גפני: כל הכבוד לכם.

משה גפני: קיבלתם כל מה שביקשתם.

<צבי פרידמן: לא קיבלנו.

משה גפני: אתה יכול לעבור לדגל התורה.

משה גפני: זה מתאים.

<צבי פרידמן: אנחנו בדעה שצריך לחול כאן המודל של החברה השקופה.

<צבי פרידמן: לא צריך להגביל את החברה השקופה.

משה גפני: כבר הסכמנו.

משה גפני: תגיד לי, אתה רוצה להפוך את זה ליום עיון?

משה גפני: הסכמנו.

משה גפני: מה שביקשתם, קיבלתם.

משה גפני: אתם הסכמתם גם לשנתיים.

משה גפני: אני לא מבין למה הסכמתם אבל הסכמתם.

<צבי פרידמן: כפו עלינו הר כגיגית.

משה גפני: בסדר.

משה גפני: הם הסכימו ואני משבח אותם בעניין הזה.

משה גפני: באמת, אתם מכירים את המשאים והמתנים.

משה גפני: הם היו אצלי והם אמרו שהם רוצים ללכת לתיקון חקיקה והם עומדים בעניין הזה וזה בסדר גמור.

משה גפני: גם אם אתה לכתחילה לא רוצה שיהיה דבר כזה, אבל זה היה כבר.

משה גפני: זה אושר במליאת הכנסת בקריאה ראשונה.

משה גפני: זה היה כאן בכמה דיונים והגענו להסכמות.

<ג'ק בלנגה: מה שצביקה אומר זה שמן הראוי – זאת בעצם פנייה לרולנד – לאפשר את המכשיר את חברות בית גם לפעילויות אחרות במשק.

<ג'ק בלנגה: זאת אומרת, היום יש רק שני תאגידים שקופים בפקודת מס הכנסה, גם למשפחתיות וגם בית.

<ג'ק בלנגה: זה נושא שצריך לשקול אותו באיזה מקרים לאפשר לאנשים שהם לא מכירים לפעול בתאגיד שקוף.

<צבי פרידמן: אני רק רוצה להוסיף שיהיה חוק.

<צבי פרידמן: זה לא לקבוע חוק מחדש.

<צבי פרידמן: החוק קיים.

<צבי פרידמן: רק שר האוצר צריך לקבוע תקנות

משה גפני: תודה רבה.

משה גפני: אייל, מה חסר עוד?

<ג'ק בלנגה: אדוני, עוד משפט.

<ג'ק בלנגה: סוכם עם רשות המסים שתוציא הבהרה – שגית, חשוב שתקשיבי – לגבי הקצאה.

<ג'ק בלנגה: בחוק הזה יש סעיף על הקצאה, שמנטרלים את הרווחים של בעלי המניות הקודמים.

<ג'ק בלנגה: סוכם עם הרשות שתצא הבהרה בחוזר שהרווחים האלה יישמרו, למרות שהייתה הקצאה, לבעלי המניות הקודמים.

<ג'ק בלנגה: שיהיה רשום בפרוטוקול.

<ג'ק בלנגה: רולנד אישר שתצא הבהרה בנושא.

<שגית אפיק: אתה אומר את זה כדי שגם אנחנו נעקוב אחרי ההבהרה?

<שגית אפיק: רולנד אפילו לא הנהן בראשו.

<אייל לב ארי: לגבי הסעיף שהקראנו לגבי חברות קיימות שלא הגישו עדיין דוחות ל-2016 ו-2017, זה יהיה סעיף קטן נפרד, סעיף קטן (ג).

<אייל לב ארי: השישים ימים יהיו שישים ימים מיום הפרסום.

<אייל לב ארי: סעיף קטן (ב) שבפני הוועדה יישאר כפי שהוא אבל השלושים ימים, גם כן יהיו שלושים ימים מיום הפרסום.

<שגית אפיק: זה הפרסום כי בעצם זה יעבור במליאה רק בשבוע הקרוב ואנחנו כבר נכנסים ל-1 בינואר.

<שגית אפיק: שלא תהיה לנו תחילה רטרואקטיבית.

<ג'ק בלנגה: מה נשאר שלושים ימים?

<אייל לב ארי: יום הפרסום.

<אייל לב ארי: סעיף קטן (ב).

<ג'ק בלנגה: הסכימו שישים ימים על הכול.

<ג'ק בלנגה: גם 2018, גם 2016 וגם 2017.

משה גפני: עוד משהו?

<רולנד עם שלם: דיברנו על כך שזה יהיה סעיף נפרד.

<שגית אפיק: כן.

<שגית אפיק: זה סעיף נפרד.

<שגית אפיק: זה יהיה סעיף קטן נפרד.

משה גפני: רבותיי, חברי הכנסת הצעת חוק לתיקון פקודת מס הכנסה (מס' 245), התשע"ח-2018 עם התיקונים שהוקראו על ידי היועץ המשפטי של הוועדה וההסכמות שהיו בחוק הזה לקריאה שנייה ושלישית?

משה גפני: מי בעד? מי נגד?

משה גפני: מי נמנע?

משה גפני: בעד הצעת חוק לתיקון פקודת מס הכנסה (מס' 220), התשע"ח-2018 – פה אחד

משה גפני: החוק אושר לקריאה שנייה ושלישית.

משה גפני: אני מודה לכם.